PE-bejaarde met hamer aangeval | Maroela Media
Anne Smith, 'n 86-jarige inwoner van Port Elizabeth, veg om haar lewe in 'n plaaslike hospitaal nadat sy Maandagmiddag tydens 'n huisroof met 'n hamer aangeval is.
AO Alwin Labans, polisiewoordvoerder, het Dinsdag aan Maroela Media gesê die voorval het omstreeks 13:00 in Marthastraat in Kammapark plaasgevind.
"Die bejaarde vrou se buurman het by die huis gekom en opgemerk twee mans spring uit haar erf oor die muur. Hy het die verdagtes agternagesit en hulle het 'n sak met waardevolle besittings, soos 'n skootrekenaar en kameras, laat val," het Labans gesê.
Labans het gesê die buurman en ander inwoners is daarna na die vrou se huis waar hulle haar in 'n plas bloed op die vloer aangetref het. Sy is vermoedelik met 'n hamer aangerand toe sy die mans betrap het terwyl hulle haar huis geplunder het.
"Sy is dadelik na 'n nabygeleë hospitaal geneem. Sy is in 'n kritieke toestand en steeds in die hoësorgeenheid met bloeding op haar brein."
Smith woon saam met haar volwasse seun, wat glo doof en verstandelik gestrem is. Hy is ongedeerd gevind, maar kan nie vir die polisie sê wat gebeur het nie.
Die polisie ondersoek 'n saak van huisroof en poging tot moord. Niemand is nog in verband met die voorval in hegtenis geneem nie. Labans het egter gesê die polisie volg talle leidrade op om die verdagtes aan te keer.
Student in hegtenis geneem ná studiegeld-fout
Nóg n bejaarde wreed aangeval en probeer doodmaak. Mense, die regering nie CR of ou Mmusi gaan enigens iets doen nie, tyd dat ons vir ons self opstaan en terug baklei, die gesit en wag gaan nog ons einde wees
Ek dink om saam met Patricia de Lille te staan, sy gaan die regte uitweg wees. Patricia begin jou eie party, dit is omdat jy goed soos die direk aanspreek wat hul jou uitwerk.
GEEN PROBLEEM MET veiligheid in SA nie. Geen rede om te vlug of te emigreer nie .SA is die veiligste land — net so agter Syria .. .Doen zo voort . net jammer die onskuldige oumense en kinders moet vir die LEUEN betaal.